ประกาศสำนักงานตำรวจแห่งชาติประกาศสำนักงานตำรวจแห่งชาติเรื่องจัดตั้งสถานีตำรวจภูธรในเขตพื้นที่ตำรวจภูธรจังหวัดชลบุรี ตามที่ได้มีพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ กฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ พ.ศ. ๒๕๔๘และประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ ฉบับลงวันที่ ๑๐ กันยายน พ.ศ. ๒๕๕๐ และ ฉบับที่ ๒ ลงวันที่ ๓๐ ตุลาคม พ.ศ.๒๕๕๐ ซึ่งมีผลใช้บังคับตั้งแต่วันที่ ๒๖ ตุลาคม พ.ศ. ๒๕๕๐ได้กำหนดเขตอำนาจความรับผิดชอบหรือเขตพื้นที่การปกครองให้กับตำรวจภูธรจังหวัดชลบุรีนั้นเนื่องจากปัจจุบันพื้นที่จังหวัดชลบุรีมีการขยายตัวทางภาคอุตสาหกรรมการท่องเที่ยว และความเจริญทางด้านเศรษฐกิจอย่างรวดเร็วมีท่าเรือน้ำลึกเพื่อการส่งออกและนำเข้าสินค้าประเภทต่าง ๆ เป็นเหตุให้นักลงทุนนักท่องเที่ยวทั้งชาวไทยและชาวต่างประเทศ ประชากรแฝง แรงงานต่างด้าวเข้ามาประกอบธุรกิจ อาชีพ หรือมาท่องเที่ยวเป็นจำนวนมากก่อให้เกิดปัญหาทางด้านอาชญากรรม การจราจร การเข้าเมืองโดยผิดกฎหมายเพิ่มสูงขึ้นตามไปด้วยประกอบกับสถานีตำรวจที่มีอยู่ในปัจจุบันมีพื้นที่ที่จะต้องรับผิดชอบเป็นอาณาบริเวณกว้างทำให้เจ้าหน้าที่ตำรวจของสถานีตำรวจที่มีอยู่เดิมไม่สามารถปฏิบัติหน้าที่ได้อย่างมีประสิทธิภาพรวมทั้งไม่สามารถให้บริการแก่ประชาชนในชุมชนที่เกิดขึ้นใหม่ที่อยู่ห่างไกลจากสถานีตำรวจได้อย่างทั่วถึงดังนั้น เพื่อเป็นการเพิ่มประสิทธิภาพในการรักษาความสงบเรียบร้อยความปลอดภัยในชีวิตและทรัพย์สินและสามารถให้บริการประชาชนในพื้นที่ได้อย่างทั่วถึง จึงมีความจำเป็นที่จะต้องจัดตั้งสถานีตำรวจภูธรเพิ่มขึ้นในเขตพื้นที่ของตำรวจภูธรจังหวัดชลบุรีตำรวจภูธรภาค ๒ฉะนั้นอาศัยอำนาจตามความในมาตรา ๖ แห่งพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ และข้อ ๓ของกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘จึงออกประกาศจัดตั้งสถานีตำรวจภูธรและกำหนดเขตอำนาจความรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้ ดังต่อไปนี้ข้อ ๑[๑] ประกาศฉบับนี้ให้มีผลใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกความในลำดับที่ ๑, ๑๐ และ ๑๕ในสังกัดตำรวจภูธรจังหวัดชลบุรี ตำรวจภูธรภาค ๒ของบัญชีท้ายประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ ฉบับลงวันที่ ๑๐ กันยายน พ.ศ. ๒๕๕๐ และให้ยกเลิกความในลำดับที่ ๑๓ในสังกัดตำรวจภูธรจังหวัดชลบุรี ตำรวจภูธรภาค ๒ของบัญชีท้ายประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ (ฉบับที่ ๒) ลงวันที่ ๓๐ ตุลาคม พ.ศ. ๒๕๕๐โดยให้ใช้ความตามบัญชีท้ายประกาศนี้แทนข้อ ๓ ให้จัดตั้งสถานีตำรวจภูธรเพิ่มขึ้นใหม่ดังนี้(๑)สถานีตำรวจภูธรเสม็ด(๒)สถานีตำรวจภูธรดอนหัวฬ่อ(๓)สถานีตำรวจภูธรหนองขาม(๔)สถานีตำรวจภูธรห้วยใหญ่(๕)สถานีตำรวจภูธรนาจอมเทียนทั้งนี้ให้สถานีตำรวจภูธรที่จัดตั้งขึ้นอยู่ในความปกครองของตำรวจภูธรจังหวัดชลบุรี ตำรวจภูธรภาค๒ และมีเขตอำนาจความรับผิดชอบหรือเขตพื้นที่การปกครอง ตามบัญชีท้ายประกาศนี้ประกาศ ณ วันที่ ๑๘กันยายน พ.ศ. ๒๕๕๑สมชาย วงศ์สวัสดิ์รองนายกรัฐมนตรีปฏิบัติหน้าที่แทนนายกรัฐมนตรี[เอกสารแนบท้าย]๑.รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง ในสังกัดตำรวจภูธรจังหวัดชลบุรีตำรวจภูธรภาค ๒(ดูข้อมูลจากภาพกฎหมาย)ปริยานุช/ผู้จัดทำ๒ ตุลาคม ๒๕๕๑พัสสน/ผู้ตรวจ๒๔ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๕/ตอนพิเศษ ๑๕๘ ง/หน้า ๑๒/๒๙ กันยายน ๒๕๕๑